
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 191 


20 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση και καθορισμός αποζημίωσης Ομάδας 
Εργασίας στο Υπουργείο Εθνικής Παιδείας και 

Θρησκευμάτων. 1 

Συγκρότηση και καθορισμός αποζημίωσης Ομάδας 
Εργασίας στο Υπουργείο Εθνικής Παιδείας και 

Θρησκευμάτων. 2 

Έγκριση Προγράμματος Μεταπτυχιακών Σπουδών 
του Τμήματος Ιατρικής της Σχολής Επιστημών 
Υγείας του Πανεπιστημίου Πατρώνστις «Κλινικές - 

Κλινοεργαστηριακές Ιατρικές Ειδικότητες». 3 

Χαρακτηρισμός I. Ναού Μεταμορφώσεως Σωτήρος, 
Δημ. Διαμ. Αγίου Βλασίου, Δήμου Χαιρώνειας, επ. 
Λειβαδιάς Ν. Βοιωτίας, ως μνημείου που χρήζει ει¬ 
δικής κρατικής προστασίας. 4 

Χαρακτηρισμός I. Ναού Ζωοδόχου Πηγής, Δημ. Διαμ. 
Καλογραινών, Δήμου Σελλάνων Ν. Καρδίτσας, ως 
ιστορικού διατηρητέου μνημείου. 5 


Χαρακτηρισμός: 1) I. Ν. Αγίας Άννας, 2) Αγίου Δημη- 
τρίου, 3) Αγ. Γερασίμου, 4) Κυρίας των Αγγέλων, 5) 
Αγίας Τριάδας, 6) Αγίου Γεωργίου, 7) Αγίου Νικο¬ 
λάου, οικ. Κάστρου, Δημ. Διαμ. Περατάτων, Δήμου 
Λειβαθούς, επαρ. Κραναίας, Ν. Κεφαλληνίας, ως 


ιστορικών διατηρητέων μνημείων. 6 

Ψήφιση του Οργανισμού Εσωτερικής Υπηρεσίας 
του Ν.Π. «Δημοτικοί Παιδικοί Σταθμοί Δήμου Γα¬ 
λατσίου». 7 


ΑΠΟΦΑΣΕΙΣ 

Αριθ.14695/Δ2 (1) 


Συγκρότηση και καθορισμός αποζημίωσης Ομάδας Ερ¬ 
γασίας στο Υπουργείο Εθνικής Παιδείας και Θρησκευ¬ 
μάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 55 του Ν. 1566/1985, 
β) του άρθρου 2του Ν. 2621/1998, 


γ) του άρθρου 19 του Ν. 2470/1997 

δ) του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93, 

ε) του άρθρου 29 Ατού Ν. 1558/1955, όπως αυτό προ¬ 
στέθηκε με το άρθρο 27 του Ν. 2081/1992 και αντικατα- 
στάθηκε με το άρθρο 1 του Ν. 2469/1997. 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΥΠ.Ε.Π.Θ., συνολικού ύψους 5.280 Ευρώ, που θα κα¬ 
λυφθεί από τις πιστώσεις του ΚΑΕ0515του Φ. 19-220 του 
οικονομικού έτους 2002. Για τα επόμενα έτη 2003-2005 
δεν προκαλείται δαπάνη. 

3. Την ανάγκη κατάρτισης σχεδίου Κανονιστικής Από¬ 
φασης, που προβλέπεται από το άρθρο 1 παρ. 8 του Ν. 
2942/2001 για την πρόσληψη προσωρινών αναπληρωτών 
εκπαιδευτικών. 

4. Την αρ. 1100383/1330/Α0006/2001 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

Συγκροτούμε Ομάδα Εργασίας που αποτελείται από 
τους: 

1. Παπαϊωάννου Δημήτριο, Ειδικό Γραμματέα του 
ΥΠ.Ε.Π.Θ. 

2. Ιωάννου Ιωάννη, Ειδικό Σύμβουλο του ΥΠ.Ε.Π.Θ. 

3. Τσιμπούκη Παγώνα, Γενική Διευθύντρια του 
ΥΠ.Ε.Π.Θ. 

4. Γιαλεσάκη Ευάγγελο, Διευθυντή του ΥΠ.Ε.Π.Θ. 

5. Βολακάκη Εμμανουήλ, Διευθυντή του ΥΠ.Ε.Π.Θ. 

6. Κίτσιο Δημήτριο, εκπαιδευτικό ΠΕ11. 

7. Μητρογιάννη Κων/νο, Δ/ντή Μηχανοργάνωσης 
ΥΠΕΠΘ. 

8. Στυλιάρη Ευστάθιο, εκπαιδευτικό ΠΕ19. 

9. Ντεβερίκο Παναγιώτη, εκπαιδευτικό ΠΕ19. 

Πρόεδρο της Ομάδας Εργασίας ορίζουμε τον Παπάίω- 

άννου Δημήτριο και αναπληρωτή Προέδρου τον Ιωάννου 
Ιωάννη. 

Γραμματέα της Ομάδας ορίζουμε την Σοφία Ηλιοπού- 
λου εκπαιδευτικό κλάδου ΠΕ13, αποσπασμένη στο 
ΥΠ.Ε.Π.Θ. 

Έργο της Ομάδας Εργασίας, είναι η κατάρτιση σχεδίου 
Κανονιστικής Απόφασης, που προβλέπεται από το άρθρο 
1 παρ. 8 του Ν.2942/2001, για τον καθορισμό των προθε¬ 
σμιών υποβολής αιτήσεων για την πρόσληψη προσωρι- 

νών αναπληρωτών εκπαιδευτικών, των υποβλητέων δικαι- 
ολογητικών, των προϋπηρεσιών που λαμβάνονται υπόψη 
για την ένταξη στους πίνακες υποψηφίων, τον αριθμό των 
προτιμήσεων τοποθέτησης, των οργάνων και της διαδι¬ 
κασίας πρόσληψης και κάθε άλλης λεπτομέρειας που 
αναφέρεται στην πρόσληψη αναπληρωτών. 

Καθορίζουμε μηνιαία αποζημίωση 300 Ευρώ για τον 
Πρόεδρο και 260 Ευρώ για τα μέλη και τη γραμματέα της 
Ομάδας Εργασίας με την προϋπόθεση ότι θα πραγματο¬ 
ποιούνται τουλάχιστον τέσσερις (4) συνεδριάσεις κατά 
μήνα εκτός ωραρίου εργασίας. Σε περίπτωση πραγματο¬ 
ποίησης λιγότερων συνεδριάσεων, η αποζημίωση αυτή 
περιορίζεται ανάλογα. 

Οι εργασίες της Ομάδας αρχίζουν από την 8η Ιανουάρι¬ 
ου 2002 και θα ολοκληρωθούν μέχρι 28 Φεβρουάριου 
2002 με την υποβολή στο Υπουργείο Εθνικής Παιδείας και 
Θρησκευμάτων του σχεδίου Κανονιστικής Απόφασης 
που θα καταρτιστεί και των πρακτικών των συνεδριάσεων 
αυτής. 

Η απόφαση αυτή, που ισχύει από την 8η Ιανουάριου 
2002, να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. 14694/Δ2 (2) 

Συγκρότηση και καθορισμός αποζημίωσης Ομάδας Ερ¬ 
γασίας στο Υπουργείο Εθνικής Παιδείας και θρησκευ¬ 
μάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) Του άρθρου 55του Ν. 1566/1985, 

β) Του άρθρου 2του Ν. 2621/1998, 

γ) Του άρθρου 19 του Ν. 2470/1997, 

δ) Του άρθρου 40 του Ν. 849/1978, όπως συμπληρώ¬ 
θηκε με το άρθρο 8 του Ν. 2129/1993, 

ε) Του άρθρου 29Ατου Ν. 1558/1955, όπως αυτό προ¬ 
στέθηκε με το άρθρο 27 του Ν. 2081/1992 και αντικατα- 
στάθηκε με το άρθρο 1 του Ν. 2469/1997. 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΥΠ.Ε.Π.Θ., συνολικού ύψους 7.920 Ευρώ, που θα κα¬ 
λυφθεί από τις πιστώσεις του ΚΑΕ0515του Φ. 19.220 του 
οικονομικού έτους 2002. Γιατα επόμενα έτη 2003 - 2005 
δεν προκαλείται δαπάνη. 

3. Την ανάγκη κατάρτισης κανονιστικών κειμένων για 
τον καθορισμό των ειδικότερων καθηκόντων και αρμοδιο- 
τήτωντων Περιφερειακών Διευθυντών Εκπαίδευσης, των 
Προϊσταμένων των Τμημάτων των Περιφερειακών Διευ¬ 
θύνσεων Εκπαίδευσης, των σχολικών συμβούλων, των δι¬ 
ευθυντών Πρωτοβάθμιας και Δευτεροβάθμιας Εκπαίδευ¬ 
σης, των προϊσταμένων των γραφείων Εκπαίδευσης, των 
διευθυντών και υποδιευθυντών των σχολικών μονάδων 
και ΣΕΚ, καθώς και για τον εσωτερικό κανονισμό των σχο¬ 
λικών μονάδων και τις αρμοδιότητες των συλλόγων των 
διδασκόντων. 


4. Την αρ. 1100383/1330/Α0006/2001 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

Συγκροτούμε Ομάδα Εργασίας που αποτελείται από 
τους: 

1. Πρίντζα Γεώργιο, Σχολικό Σύμβουλο Δευτεροβάθ¬ 
μιας Εκπαίδευσης. 

2. Στέργιου Χρίστο, Προϊστάμενο Α' Διεύθυνσης Δ.Ε. 
Θεσσαλονίκης. 

3. Πάσχο Χρίστο, Προϊστάμενο Β’ Διεύθυνσης Δ.Ε. Θεσ¬ 
σαλονίκης. 

4. Σιλιγάρη Χρίστο, Προϊστάμενο Α' Διεύθυνσης Π.Ε. 
Θεσσαλονίκης. 

5. Κόγια Δημήτριο, Προϊστάμενο Β' Διεύθυνσης Π.Ε. 
Θεσσαλονίκης. 

6. Κάνουλα Γεώργιο, Διευθυντή 1ου Ενιαίου Λυκείου 
Επανωμής. 

7. Ραχμανίδη Ισίδωρο, Διευθυντή 1ου Τ.Ε.Ε. Καλαμα¬ 
ριάς.. 

8. Νεστορή Ιωάννη, Διευθυντή 9ου Γυμνασίου Θεσσα¬ 
λονίκης. 

9. Κουτσονικόλα Ευστάθιο, Διευθυντή του Δημοτικού 
Σχολείου Δρυμού Θεσσαλονίκης Πρόεδρο της Ομάδας 
Εργασίας ορίζουμε τον Γεώργιο Πρίντζα. 

Γραμματέατης Ομάδας ορίζουμε τον Ευάνθη Χατζηβα- 
σιλείου, δάσκαλο του Δημοτικού Σχολείου Γαλάτιστας 
Χαλκιδικής. 

Έργο της Ομάδας Εργασίας, που θα εδρεύει στη Θεσ¬ 
σαλονίκη, είναι η κατάρτιση σχεδίων Κανονιστικών Πρά¬ 
ξεων για τον καθορισμό των ειδικότερων καθηκόντων 
και αρμοδιοτήτων των Περιφερειακών Διευθυντών Εκ¬ 
παίδευσης, των Προϊσταμένων των Τμημάτωντων Περι¬ 
φερειακών Διευθύνσεων Εκπαίδευσης, των Σχολικών 
Συμβούλων, των Διευθυντών Πρωτοβάθμιας και Δευτε¬ 
ροβάθμιας Εκπαίδευσης, των Προϊσταμένων των Γρα¬ 
φείων Πρωτοβάθμιας και Δευτεροβάθμιας Εκπαίδευ¬ 
σης, των Διευθυντών και Υποδιευθυντών των σχολικών 
μονάδων και Σχολικών Εργαστηριακών Κέντρων, καθώς 
και για τον εσωτερικό κανονισμό λειτουργίας ων σχολι¬ 
κών μονάδων και τις αρμοδιότητες των συλλόγων των δι¬ 
δασκόντων. 

Καθορίζουμε μηνιαία αποζημίωση 300 Ευρώ για τον 
Πρόεδρο και 260 Ευρώ για τα μέλη και τον γραμματέα της 
Ομάδας Εργασίας με την προϋπόθεση ότι θα πραγματο¬ 
ποιούνται τουλάχιστον τέσσερις (4) συνεδριάσεις κατά 
μήνα εκτός ωραρίου εργασίας. Σε περίπτωση πραγματο¬ 
ποίησης λιγότερων συνεδριάσεων, η αποζημίωση αυτή 
περιορίζεται ανάλογα. 

Οι εργασίες της Ομάδας αρχίζουν από την 8η Ιανουάρι¬ 
ου 2002 και θα ολοκληρωθούν μέχρι 31 Μαρτίου 2002 με 
την υποβολή στο Υπουργείο Εθνικής Παιδείας και θρη¬ 
σκευμάτων των σχεδίων που θα καταρτιστούν και των 
πρακτικών των συνεδριάσεων αυτής. 

Η απόφαση αυτή, που ισχύει από την 8η Ιανουάριου 
2002, να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

Αριθ. Β7/458 π.ε. (3) 

Έγκριση Προγράμματος Μεταπτυχιακών Σπουδών του 
Τμήματος Ιατρικής της Σχολής Επιστημών Υγείας του 
Πανεπιστημίου Πατρών στις «Κλινικές - Κλινοεργα- 
στηριακές Ιατρικές Ειδικότητες». 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. - Τις διατάξεις των άρθρων 10, 11, 12 του Ν. 

2083/1992 (ΦΕΚ 159 Α'.) "Εκσυγχρονισμός της Ανώτατης 
Εκπαίδευσης," του άρθρου 16 παρ. 2 του Ν.2327/1995 
(ΦΕΚ 156 Α’)" Εθνικό Συμβούλιο Παιδείας.και άλ¬ 

λες διατάξεις " και του άρθρου 5 παρ.12γ του Ν. 
2916/2001 (ΦΕΚ 114 Α') "Διάρθρωση της ανώτατης εκπαί¬ 
δευσης και ρύθμιση θεμάτωντου τεχνολογικού τομέα αυ¬ 
τής". 

2. - Τις διατάξεις του άρθρου 29 Α', του Ν. 1558/1985 
(ΦΕΚ 137 Α') "Κυβέρνηση και Κυβερνητικά Όργανα" όπως 
αυτό προστέθηκε με το άρθρο 27 του Ν. 2081/1992 (ΦΕΚ 

154 Α') "Ρύθμιση του θεσμού των επιμελητηρίων.και 

άλλες διατάξεις" και αντικαταστάθηκε με την παράγραφο 
2 ατού άρθρου 1 του Ν. 2469/1997 (ΦΕΚ38 Α') "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις". 

3. -Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού. 

4. - Το απόσπασμα πρακτικών της Γενικής Συνέλευσης 
Ειδικής Σύνθεσης του Τ μήματος ιατρικής της Σχολής Επι¬ 
στημών Υγείας του Πανεπιστημίου Πατρών (συνεδριά¬ 
σεις 333/25-1998 και 348/25.5.1999). 

5. - Το απόσπασμα πρακτικών της Συγκλήτου με την Ει¬ 
δική Σύνθεση του νεπιστημίου Πατρών (συνεδρίαση 
294/20.10.1999). 

6. - Το αριθμ. πρωτ. 2312/19597/20.12.2001 έγγραφο 
του Πρύτανη του Πανεπιστημίου Πατρών, αποφασί¬ 
ζουμε: 

Εγκρίνουμε από το ακαδημαϊκό έτος 2001 - 2002 τη λει¬ 
τουργία Προγράμματος Μεταπτυχιακών Σπουδών του 
Τμήματος Ιατρικής της Σχολής Επιστημών Υγείας του Πα¬ 
νεπιστημίου Πατρών στις "Κλινικές - Κλινικοεργαστηρια- 
κές Ιατρικές Ειδικότητες", σύμφωνα μετά εξής: 

Άρθρο 1 

Γενικές διατάξεις 

Το Τμήμα Ιατρικής της Σχολής Επιστημών Υγείας του 
Πανεπιστημίου Πατρών, οργανώνει και λειτουργεί Μετα¬ 
πτυχιακό ΠρόγραμμαΣπουδώνσταγνωστικά αντικείμενα 
των Κλινικών και Κλινικοεργαστηριακών Ιατρικών Ειδικο¬ 
τήτων, από το ακαδημαϊκό έτος 2001 - 2002, σύμφωνα με 
τις διατάξεις της απόφασης αυτής και τις διατάξεις των 
άρθρων 10 έως 12 του Ν. 2083/92. 

Άρθρο 2 

Αντικείμενο-Σκοπός 

2.1. Αντικείμενο των μεταπτυχιακών σπουδών είναι η 
απονομή Διδακτορικού Διπλώματος σε πτυχιούχους Τμη- 
μάτων Ιατρικής των Σχολών Επιστημών Υγείας, ως και 
πτυχιούχων ισοτίμων και αναγνωρισμένων συναφών Τμη- 
μάτων ΑΕΙ της χώρας ή της αλλοδαπής, κυρίως θετικής 
κατεύθυνσης, των οποίων τα πτυχία αφορούν γνωστικά 
αντικείμενα, στα οποία υπηρετεί μέλος ΔΕΠ, με αντίστοι¬ 


χο αντικείμενο στο Τμήμα Ιατρικής του Πανεπιστημίου 
Πατρών. 

2.2. Βασικός σκοπός του Μεταπτυχιακού Προγράμμα¬ 
τος είναι η προετοιμασία διδακτόρων που θα έχουν την 
δυνατότητα αυτοδύναμης προαγωγήςτης επιστημονικής 
ιατρικής έρευνας και σκέψης και θα συμβάλλουν στην ικα¬ 
νοποίηση των εκπαιδευτικών, ερευνητικών και υγειονομι¬ 
κών αναγκών της χώρας, στο περιβάλλον της ταχέως με¬ 
ταβαλλόμενης και εξελισσόμενης Ιατρικής Επιστήμης και 
Τεχνολογίας. 

Άρθρο 3 

Μεταπτυχιακοί Τίτλοι 

Το Π. Μ. Σ. απονέμει Διδακτορικό Δίπλωμα στα αντικεί¬ 
μενα των Κλινικών και Κλινικοεργαστηριακών Ιατρικών Ει¬ 
δικοτήτων. 

Άρθρο 4 

Κατηγορίες Πτυχιούχων-Διαδικασία Επιλογής 

4.1. Στο ΠΜΣ γίνονται δεκτοί, μετά από ανοικτή προκή¬ 
ρυξη και επιλογή, πτυχιούχοι Ιατρικών Σχολών/Τμημάτων 
της ημεδαπής, καθώς και πτυχιούχοι ισοτίμων και ανα¬ 
γνωρισμένων Ιατρικών Σχολών της αλλοδαπής (με ανα¬ 
γνωρισμένο τίτλο από το ΔΙΚΑΤΣΑ). Επίσης μπορούν να 
γίνουν δεκτοί πτυχιούχοι συναφών Τμημάτων της ημεδα¬ 
πής και αλλοδαπής, σύμφωνα με τις εκάστοτε ισχύουσες 
διατάξεις, των οποίων τα πτυχία αφορούν γνωστικά αντι¬ 
κείμενα, στα οποία υπηρετείτουλάχιστον ένα μέλος ΔΕΠ, 
με αντίστοιχο αντικείμενο στο Τμήμα Ιατρικής του Πανε¬ 
πιστημίου Πατρών. 

3 4.2. Η διαδικασία επιλογής των υποψηφίων διδακτό¬ 
ρων γίνεται ως εξής: 

(α) Υποβολή αιτήσεως από τον υποψήφιο διδάκτορα 
στη Γραμματεία. 

(β) Θετική εισήγηση μέλους ΔΕΠ, με κλινική ή κλινικο- 
εργαστηριακή ειδικότητα, στην οποία αναφέρεται ότι δέ¬ 
χεται να αναλάβει τα καθήκοντα επίβλεψης της διδακτο¬ 
ρικής διατριβής, (γ) θετική πρόταση της Συντονιστικής 
Επιτροπής προς τη Γ.Σ.Ε.Σ., η οποία στηρίζεται στα κρι¬ 
τήρια και τις προϋποθέσεις της παρ. 2α, του άρθρου 12, 
του ν. 2083/92 και του Κανονισμού Σπουδών του ΠΜΣ. Η 
Συντονιστική Επιτροπή καθορίζει επίσης τις λεπτομέρει¬ 
ες εφαρμογής των κριτηρίων αυτών, τους συντελεστές 
βαρύτητας τους, καθώς και τα συμπληρωματικά κριτήρια 
ή τις πιθανές εξετάσεις σε μαθήματα, τα αποτελέσματα 
των οποίων θα συνεκτιμώνται κατά την επιλογή, (δ) Η πρό¬ 
ταση της Συντονιστικής Επιτροπής εγκρίνεται από τη 
ΓΣΕΣ. 


Άρθρο 5 
Χρονική διάρκεια 

Η χρονική διάρκεια για την απονομή του Διδακτορικού 
Διπλώματος ορίζεται σε έξι (6) διδακτικά εξάμηνα η ελά¬ 
χιστη και δώδεκα (12) εξάμηνα η μέγιστη. 

Παράταση των προθεσμιών αυτών γενικώς δεν επιτρέ¬ 
πεται. Κατ’ εξαίρεση, σε ειδικές περιπτώσεις, μπορεί να 
δοθεί μικρή παράταση μετά από αιτιολογημένη απόφαση 
της ΓΣΕΣ. 

Είναι δυνατή επίσης η αναστολή φοίτησης με απόφαση 
της ΓΣΕΣ του Τμήματος, μετά από αιτιολογημένη αίτηση 
του ενδιαφερομένου φοιτητού. 

Κατά τη διάρκεια της αναστολής φοίτησης αίρονται όλα 
τα δικαιώματα του μεταπτυχιακού φοιτητού. 

Άρθρο 6 

Πρόγραμμα μαθημάτων 

Με κύριο κριτήριο την εμβάθυνση και εμπέδωση των βα¬ 
σικών γνώσεων της Ιατρικής Επιστήμης, ως και των Επι¬ 
στημών που αφορούν τα γνωστικά αντικείμενα των κλινι¬ 
κών και κλινικοεργαστηριακών ιατρικών ειδικοτήτων, 
προτείνονται οι ακόλουθες εκπαιδευτικές και ερευνητι¬ 
κές δραστηριότητες. 

6.1. Η εκπαίδευση περιλαμβάνει δύο κύκλους σπουδών: 

α. το Βασικό και β. τον Κλινικό 

Α. Ο Βασικός Κύκλος σπουδών περιλαμβάνει τα εξής 
τέσσερα μαθήματα: α. Ερευνητική Μεθοδολογία (4 ώρες 
εβδομαδιαίως, 4ΔΜ), β. Βιοστατιστική και Επιδημιολογία 
(2 ώρες εβδομαδιαίως, 2ΔΜ), 

γ. Μοριακή Βιολογία και Στοιχεία Μοριακής Ιατρικής (4 
ώρες εβδομαδιαίως, 4ΔΜ), δ. Ιατρική Πληροφορική (2 
ώρες εβδομαδιαίως, 2ΔΜ) 

Η διδασκαλία των μαθημάτων του Βασικού Κύκλου 
σπουδών είναι ανεξάρτητη από εκείνη του προγράμμα¬ 
τος μεταπτυχιακών σπουδών στις "Εφαρμογές των Βασι¬ 
κών Ιατρικών Επιστημών". 

Το κάθε μάθημα του Βασικού Κύκλου διδάσκεται επί δε¬ 
κατέσσερις (14) εβδομάδες. Τα μαθήματα είναι κατανε¬ 
μημένα σε δύο (2) εξάμηνα και θα μπορούν να καλυφθούν 
σε χρονικό διάστημα μέχρι δύο ετών. Η κατανομή τους σε 
εξάμηνα θα αποφασισθεί από τη ΓΣΕΣ. Το σύνολο των δι¬ 
δακτικών μονάδων του Βασικού Κύκλου ορίζεται σε δώ¬ 
δεκα (12). 

Β. Ο Κλινικός Κύκλος είναι υπό την ευθύνη του επιβλέ- 
ποντα καθηγητή της αντίστοιχης κλινικής ή κλινικοεργα- 
στηριακής ειδικότητας. Ο υποψήφιος διδάκτορας ακο¬ 
λουθεί ιδιαίτερο πρόγραμμα, το οποίο τον υποχρεώνει να 
συ μμετέχει ενεργά στο εκπαιδευτικό πρόγραμμα της Κλι¬ 
νικής ή του Εργαστηρίου, να εργάζεται επιπρόσθετα στη 
Βιβλιοθήκη και το Εργαστήριο ή και την Κλινική και να 
λαμβάνει μέρος σε άλλες δραστηριότητες, που κρίνονται 
απαραίτητες, για επίτευξη του επιστημονικού στόχου του 
υποψηφίου, όπως συμμετοχή σε εξειδικευμένα μαθήμα¬ 
τα, σεμινάρια και ημερίδες συναφείς με το αντικείμενο 
της διατριβής του. 

Ο Κλινικός Κύκλος σπουδών περιλαμβάνει εκπαίδευση 
τεσσάρων (4) διδακτικών εξαμήνων. Σε κάθε διδακτικό 
εξάμηνο αντιστοιχούν πέντε (5) διδακτικές μονάδες (σύ¬ 
νολο διδακτικών μονάδων Κλινικού Κύκλου είκοσι (20). 

6.2 Για να διευκολυνθεί η πραγματοποίηση διδακτορι¬ 
κών διατριβών από επιστήμονες της Κύπρου και άλλων 
χωρών, θα πρέπει να είναι αποδεδειγμένα δυνατή η διδα¬ 
σκαλία των συγκεκριμένων μαθημάτων στον τόπο εργα¬ 
σίας του εξωτερικού, υπό την προϋπόθεση ότι οι επιστή¬ 
μονες αυτοί εργάζονται σε πανεπιστήμια, ή αναγνωρι¬ 
σμένα ερευνητικά ή ιατρικά κέντρα της αλλοδαπής. Η 
εκπλήρωση των παραπάνω προϋποθέσεων θα κρίνεται 
από τη Συντονιστική Επιτροπή του Προγράμματος. 

6.3 Η Συντονιστική Επιτροπή του Προγράμματος δύνα- 
ται να επιτρέψει σε υποψηφίους διδάκτορες την παρακο¬ 
λούθηση μέχρι δυο μαθημάτων του Βασικού Κύκλου σε 
άλλα Πανεπιστήμια της ημεδαπής ή αλλοδαπής. 

6.4 Η αξιολόγηση των μεταπτυχιακών φοιτητών, κατά 
τη διάρκεια του Βασικού Κύκλου Σπουδών, γίνεται από 
τους διδάσκοντες του κάθε μαθήματος. Απαραίτητη προ¬ 
ϋπόθεση έναρξης του Κλινικού Κύκλου Σπουδών είναι η 


επιτυχής περάτωση όλων των μαθημάτων του Βασικού 
Κύκλου. 

Άρθρο 7 

Απόκτηση Διδακτορικού Διπλώματος 

Γ ια την απόκτηση Διδακτορικού Διπλώματος απαιτού¬ 
νται: 

α. Επιτυχής ολοκλήρωση του Βασικού Κύκλου Σπου¬ 
δών. 

β. Επιτυχής ολοκλήρωση των μαθημάτων του Κλινικού 
Κύκλου Σπουδών. 

γ. Εκπόνηση και συγγραφή πρωτότυπης διδακτορικής 
διατριβής, σύμφωνα μετααναφερόμενα στηνπαρ. 5, του 
άρθρου 12, του ν. 2083/92. 

δ. Η διαδικασία της τελικής κρίσης της διδακτορικής 
διατριβής, καθώς και η αναγόρευση των διδακτόρων, 
πραγματοποιούνται σύμφωνα με το νόμο. 

Άοθρο 8 

Αριθμός Εισακτέων 

Ο αριθμός εισακτέων ορίζεται κατά ανώτατο όριο σε 
σαράντα (40). 

Άρθρο 9 

Προσωπικό 

Οι διδάσκοντες του ΠΜΣ, προέρχονται κατά κύριο λόγο 
από τα υπηρετούντο μέλη ΔΕΠ ο του Τμήματος, ο αριθ¬ 
μός των οποίων ανέρχεται σήμερα στα 129. Μαθήματα 
επίσης μπορούν να ανατίθενται και σε ομότιμους καθηγη¬ 
τές, επισκέπτες καθηγητές, ειδικούς επιστήμονες, ερευ¬ 
νητές αναγνωρισμένων ερευνητικών ιδρυμάτων της ημε¬ 
δαπής ή της αλλοδαπής που είναι κάτοχοι διδακτορικού 
διπλώματος και έχουν επαρκή επιστημονική, ερευνητική 
ή συγγραφική δραστηριότητα, καθώς και επιστήμονες 
αναγνωρισμένου κύρους, οι οποίοι διαθέτουν εξειδικευ- 
μένες γνώσεις ή σημαντική εμπειρία στο αντικείμενο του 
ΠΜΣ. 

Η διδασκαλία των μαθημάτων του Βασικού Κύκλου 
Σπουδών καθώς και του Κλινικού Κύκλου Σπουδών ανατί¬ 
θεται με απόφαση της ΓΣΕΣ, ύστερα από εισήγηση της 
Συνέλευσης των μελών ΔΕΠ του αρμόδιου τομέα. 

Άρθρο 10 

Υλικοτεχνική Υποδομή 

Το Τμήμα Ιατρικής διαθέτει σήμερα επαρκώς εξοπλι¬ 
σμένες εκπαιδευτικές και ερευνητικές ακαδημαϊκές μο¬ 
νάδες, καθώς επίσης Βιβλιοθήκη και Κέντρο Πληροφορι¬ 
κής, εξοπλισμένο για τις ανάγκες και τη λειτουργία του 
ΠΜΣ. 

Άρθρο 11 

Διάρκεια λειτουργίας 

Το Πρόγραμμα Μεταπτυχιακών Σπουδών προβλέπεται 
να λειτουργήσει για μια δεκαετία, ήτοι μέχρι και το ακαδ. 
έτος 2012-2013. 

Άρθρο 12 

Κόστος λειτουργίας 

Το ετήσιο κόστος λειτουργίας του Προγράμματος προ- 
βλέπεται να κυμανθεί στα εξής επίπεδα: 

• Αμοιβές προσωπικού 5.000.000 

• Δαπάνες μετακινήσεων 3.000.000 

• Δαπάνες για αναλώσιμα, αγορά 

Τεχνογνωσίας και άλλες προμήθειες 5.000.000 

• Δαπάνες υποτροφιών 12.000.000 

• Γενικές Δαπάνες 5.000.000 

• Ανανέωση και Συντήρηση Υλικοτεχνικής 

Υποδομής 5.000.000 

Σύνολο.... 35.000.000 

και πρόκειται να καλυφθεί από τις ακόλουθες πηγές: 

• τον Ειδικό Λογαριασμό του Πανεπιστημίου Πατρών 
με βάση τον κανονισμό λειτουργίας του, 

• χρηματοδότηση του Πανεπιστημίου από φορείς του 
ευρύτερου Δημόσιου ή και του Ιδιωτικού τομέα, υπάτους 
όρους και τις προϋποθέσεις που θέτει το Πανεπιστήμιο 
Πατρών, 

• χορηγίες οργανισμών και δωρεές προσώπων, 

• κονδύλια από Προγράμματα της Ευρωπαϊκής Ένω¬ 
σης. 

• από εκπόνηση ερευνητικών Προγραμμάτων στο επι- 
στη μονικό πεδίο του Π ΜΣ, σύ μφωνα με τον κανονισμό λει- 
τουργίας των ειδικών λογαριασμών, 

• από εκτέλεση έργων με φορείς του Δημόσιου και Ιδιω¬ 
τικού Τομέα, μετά από απόφαση της Συντονιστικής Επι¬ 
τροπής. 

Άρθρο 13 

Μεταβατικές διατάξεις 

Οι ερευνητές του Τμήματος που ήδη εκπονούν διδα¬ 
κτορική διατριβή στις Κλινικές και Κλινικοεργαστηριακές 
Ιατρικές Ειδικότητες εντάσσονται στους μεταπτυχιακούς 
φοιτητές του παρόντος Προγράμματος, μετά από πρότα¬ 
ση της Τριμελούς Συμβουλευτικής Επιτροπής, εισήγηση 
της Συντονιστικής Επιτροπής και απόφαση της Γενικής 
Συνελεύσεως του Τμήματος με την ειδική σύνθεση. 

Μέχρι της εκδόσεως του Κανονισμού του Προγράμμα¬ 
τος Μεταπτυχιακών Σπουδών, όλα τα θέματα που αφο¬ 
ρούν το ΠΜΣ θα επιλύονται από τη Γ ενική Συνέλευση ει¬ 
δικής σύνθεσης του Τμήματος, μετά από εισήγηση της 
Συντονιστικής Επιτροπής του Προγράμματος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. ΥΠΠΟ/ΓΔΑ/ΑΡΧ/Β1 /Φ26/64208/2116π.ε. (4) 

Χαρακτηρισμός I. Ναού Μεταμορφώσεως Σωτήρος, Δημ. 
Διαμ. Αγίου Βλασίου, Δήμου Χαιρώνειας, επ. Λειβα¬ 
διάς Ν. Βοιωτίας, ως μνημείου που χρήζει ειδικής κρα¬ 
τικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ- 
ματέα, Προϊστάμενους Δ/νσεων, Τ μημάτων και Γ ραφείων 
του ΥΠΠΟ. 


2) Το άρθρο 52 του Κ.Ν. 5351/32 «Περί Αρχαιοτήτων». 

3) Τις διατάξεις του Ν. 1469/50. 

4) Την ομόφωνη γνουμοδότηση του Τοπικού Συμβουλί¬ 
ου Μνημείων Στερεός Ελλάδος όπως αυτή διατυπώθηκε 
στην αριθμ. 17/1.11.2001, αποφασίζουμε: 

Χαρακτηρίζουμε τον Ιερό Ναό Μεταμορφώσεως Σωτή- 
ροςΔημ. Διαμ. Αγίου Βλασίου, Δήμου Χαιρώνειας, επαρχ. 
Λειβαδιάς, Ν. Βοιωτίας, ως μνημείο που χρήζει ειδικής 
προστασίας τον αύλειο χορό του, επειδή πρόκειται για 
κτήριο επιβλητικό που περιέχει αρχαίο οικοδομικό υλικό 
σε δεύτερη χρήση. 

Ο ναός είναι μεγάλων διαστάσεων, λιθόκτιστος και ανή¬ 
κει στον τύπο του σταυροειδούς εγγεγραμμένου τετρα- 
κιονίου μετρούλλο. 

Σύμφωνα με επιγραφή στο υπέρθυρο της βόρειας 
πλευράς ανηγέρθη το έτος 1861. 

Ο τρούλλος στηρίζεται σε καμάρες που καταλήγουν σε 
τέσσερις μονόλιθους κίονες από γρανίτη. Οι κίονες φέ¬ 
ρουν κιονόκρανα παλαιοχριστιανικών χρόνων πιθανότα¬ 
τα του α' μισού του 6ου αι. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ32/ΚΗΡ/61703/2027π.ε. (5) 

Χαρακτηρισμός I. Ναού Ζωοδόχου Πηγής, Δημ. Διαμ. Κα- 
λογραινών, Δήμου Σελλάνων Ν. Καρδίτσας, ως ιστορι¬ 
κού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γ ραμματέα, Ειδ. Γ ραμ¬ 
ματέα, Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιότητος». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε στην 
αριθμ. 105/31.10.2001, αποφασίζουμε: 

Χαρακτηρίζουμε τον Ιερό Ναό Ζωοδόχου Πηγής, Δημ. 
Διαμ. Καλογραιών, Δήμου Σελλανών, Ν. Καρδίτσας, ως 
ιστορικό διατηρητέο μνημείο, με περιβάλλοντα χώρο 
50μ. γύρω του. 

Πρόκειται για μονόχωρο λιθόκτιστο ξυλόστεγο ναό, χα¬ 
ρακτηριστικό δείγμα εκκλησιαστικής αρχιτεκτονικής, της 
εποχής του. 

Εσωτερικά χωρίζεται με δύο σειρές ξύλινων οκτάπλευ¬ 
ρων στύλων, υποτυπωδώς, σε τρία κλίτη. 

Στο λιθανάγλυφο της νότιας εισόδου αναγράφεται το 
έτος 1723. Ο ζωγραφικός διάκοσμος του ναού διαμορ¬ 
φώνεται σε 5 ζώνες και χρονολογείται στον 18ο αι. 

Στον 18ο αι. επίσης ανήκουν το ξυλόγλυπτο τέμπλο και 
οι προσαρμοσμένες σ’ αυτό εικόνες. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ32/ΚΗΡ/66872/2206 π.ε. (6) 
Χαρακτηρισμός: 1) I. Ν. Αγίας Άννας, 2) Αγίου Δημητρίου, 

3) Αγ. Γερασίμου, 4) Κυρίας των Αγγέλων, 5) Αγίας 
Τριάδας, 6) Αγίου Γεωργίου, 7) Αγίου Νικολάου, οικ. 
Κάστρου, Δημ. Διαμ. Περατάτων, Δήμου Λειβαθούς, 
επαρ. Κραναίας, Ν. Κεφαλληνίας, ως ιστορικών διατη¬ 
ρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ- 
ματέα, Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συ μβουλίου 
Μνημείων Νοτιοδυτικής Ελλάδας όπως αυτή διατυπώθη¬ 
κε στην αριθμ. 11/20.11.2001, αποφασίζουμε: 

Χαρακτηρίζουμε τους κάτωθι Ιερούς Ναούς που βρί¬ 
σκονται στον οικισμό Κάστρου, Δημ. Διαμ. Περατάτων, 
Δήμου Λειβαθούς, επαρχίας Κραναίας, Ν. Κεφαλληνίας 
ως ιστορικά διατηρητέα μνημεία. 

1) Αγία Άννα με εγχάρακτη χρονολογία 1581 στην κύρια 
είσοδο της Ν. πλευράς. 

2) Άγιος Δημήτριος 

3) Άγιος Γεράσιμος, όπου βρέθηκε η επιτύμβια πλάκα 
του ΜαίΌάιο Οοηοηία, ένα σπουδαίο εραλδικό και επιγρα¬ 
φικό μνημείο του 18ου αι. 

4) Κυρία των Αγγέλων 

5) Αγία Τριάδα 

6) Άγιος Γεώργιος 

7) Άγιος Νικόλαος 

Πρόκειται για ιδιαίτερο μνημειακό σύνολο που διασώζει 
χαρακτηριστικά μορφολογικά στοιχεία της επτανησιακής 
αρχιτεκτονικής κατά την περίοδο της Βενετοκρατίας 
στην Κεφαλλονιά. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 


Αριθ. 58988+56733 (7) 

Ψήφιση του Οργανισμού Εσωτερικής Υπηρεσίας του 

Ν.Π. «Δημοτικοί Παιδικοί Σταθμοί Δήμου Γαλατσίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 320/2001 απόφαση του Δημοτικού Συμβουλίου 
του Δήμου Γ αλατσίου με την οποία εκφράζει την σύμφω¬ 
νη γνώμη του για την 18/2001 απόφαση του Διοικητικού 
Συμβουλίου του Ν.Π. «Δημοτικοί Παιδικοί Σταθμοί Δήμου 
Γ αλατσίου». 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 22/21.12.2001 πρακτικό 
του, αποφασίζουμε: 

Εγκρίνουμε την 18/2001 απόφαση του Διοικητικού Συμ¬ 
βουλίου του Ν.Π. «Δημοτικοί Παιδικοί Σταθμοί Δήμου Γα¬ 
λατσίου» περί ψηφίσεως του Οργανισμού Εσωτερικής 
Υπηρεσίας αυτού ως εξής: 

Άρθρο 1 

Διάρθρωση υπηρεσιών 

Οι υπηρεσίες του Ν.Π. «Δημοτικοί Παιδικοί Σταθμοί Δή¬ 
μου Γ αλατσίου» λειτουργούν σε επίπεδο Διεύθυνσης. 

ΗΔιεύθυνσητου Ν.Π. αποτελείταιαπότα εξήςΤμήματα: 

α) Τμήμα Προσχολικής αγωγής. 

β) Τμήμα Διοικητικού - Οικονομικού. 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Ν. Π. και γενικά μεριμνά για την εύ¬ 
ρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Ν.Π. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Ν.Π. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Ν. Π. για την εφαρμογή των σύγχρονων 
απόψεων της Παιδαγωγικής και Ψυχολογίας. 

2) Εποπτεύει, συντονίζει και κατευθύνει το παιδαγωγικό 
έργο των τμημάτων. 

3) Είναι αρμόδιος για την εύρυθμη λειτουργία του Ν.Π. 

4) Εισηγείται στο Δ.Σ. του Ν.Π. κάθε θέμα που αφορά τη 
λειτουργία, το προσωπικό, τους γονείς και την υλικοτε- 
χνική υποδομή του Ν.Π. όπως: 

— τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

— το παιδαγωγικό υλικό και τον πάσης φύσεως εξοπλι¬ 
σμό 

— τις απαραίτητες εργασίες για την επισκευή και συ¬ 
ντήρηση των κτιρίων 

— την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Ν.Π. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Ν.Π. καιηεπί- 
τευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Ν.Π. 

Άρθρο 4 

Καθήκοντα Προϊσταμένου 
Τμήματος Π ροσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκεςτου Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου 
Τμήματος Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Ν.Π. με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία 
του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή γιατην κατάρτισητου 
προϋπολογισμού- απολογισμού- ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
θέσεις 12 

Βαθμός Δ' - Α' 

2. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
θέσεις 1 

Βαθμός Δ' - Α' 

3. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
θέσεις 1 

Βαθμός Δ' - Α' 

4. ΚΛΑΔΟΣ ΔΕ ΜΑΓΕΙΡΩΝ 
θέσεις 1 

Βαθμός Δ' - Α' 


5. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

θέσεις 5 
Βαθμός Ε' - Β' 

6. ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις 12 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 
θέσεις 1 

2. ΤΕ ΝΗΠΙΑΓΩΓΩΝ (προσωρινός) 
θέσεις 7 

3. ΤΕ ΒΡΕΦΟΝΗΠΙΟΚΟΜΙΑΣ 
θέσεις 5 

4. ΥΕ 14 ΜΑΓΕΙΡΩΝ 
θέσεις 2 

5. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
θέσεις 6 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Τρία (3) άτομα βοηθητικό προσωπικό καθαριότητας. 

Γ' ΕΠΟΧΙΑΚΟ ΠΡΟΣΩΠΙΚΟ 
θέσεις 5 (διαφόρων ειδικοτήτων). 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο¬ 
νηπιοκομίας ως προϊστάμενοι της Διεύθυνσης του Ν.Π. 
«Δημοτικοί Παιδικοί Σταθμοί Δήμου Γαλατσίου» καθώς 
και του Τμήματος Προσχολικής Αγωγής επιλέγονται από 
τους κλάδους ΠΕ Νηπιαγωγών (προσωρινός), ΤΕ Νηπια¬ 
γωγών (προσωρινός), ΤΕ Βρεφονηπιοκομίας και ΤΕ Βρε¬ 
φονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΤΕ Διοικητικού - 
Λογιστικού, ΔΕ Διοικητικού - Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 

τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στη Διευθύνση & Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα καιτις γνώσεις αυτών σε 
ειδικά αντικείμενα. 

Προϊστάμενοι Διευθύνσης και Τμημάτων ορίζονται πά¬ 
ντοτε με απόφαση Προέδρου του Δ.Σ οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 


νισμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του προ¬ 
ϋπολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λπ. ύψους 215.000.000 
περίπου εφ’ όσον προσληφθούν όλοι και για τα επόμενα 
οικονομικά έτη το ύ ψος της δαπάνης δεν μπορεί να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2002 
Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




